**OBRAZLOŽENJE FINANCIJSKOG PLANA GIMNAZIJE „MATIJA MESIĆ“, SLAVONSKI BROD ZA 2023. GODINU I PROJEKCIJA ZA 2024. I 2025. GODINU**

Financijski plan akt je Gimnazije „Matija Mesić“ kojim su utvrđeni njegovi prihodi i primici te rashodi i izdaci u skladu s proračunskim klasifikacijama. Financijski se plan donosi i izvršavat će se u skladu s načelima jedinstva i točnosti proračuna, načelu jedne godine, uravnoteženosti, obračunske jedinice, univerzalnosti, specifikacije, dobrog financijskog upravljanja i transparentnosti.

OBRAZLOŽENJE OPĆEG DIJELA FINANCIJSKOG PLANA ZA

2023. GODINU I PROJEKCIJA ZA 2024. I 2025. GODINU

1.UVOD

Financijski plan Gimnazije „Matija Mesić“ za razdoblje 2023.-2025. godine izrađen je prema metodologiji propisanoj Zakonom o proračunu („Narodne novine“, broj 144/21) i podzakonskim aktima kojima se regulira provedba zakonskih rješenja, i to Pravilnikom o proračunskim klasifikacijama („Narodne novine“, broj 26/10, 120/13 i 01/20), Pravilnikom o proračunskom računovodstvu i Računskom planu („Narodne novine“, broj 124/14, 115/15 i 87/16, 3/18, 126/19 i 108/20) i Zakonom o fiskalnoj odgovornosti („Narodne novine“, 111/18).

Sukladno Zakonu o proračunu, a na temelju Smjernica ekonomske i fiskalne politike za trogodišnje razdoblje, Ministarstvo financija sastavilo je Upute za izradu proračuna jedinica lokalne i područne (regionalne) samouprave za razdoblje 2023.-2025. Na temelju dostavljenih uputa, Brodsko-posavska županija izradila je *Upute za izradu proračuna upravnih tijela i proračunskih korisnika proračuna Brodsko-posavske županije za razdoblje 2023.-2025.* te ih dostavila na postupanje.

Značajna novost u odnosu na stari Zakon o proračunu i dosadašnju praksu je razina ekonomske klasifikacije na kojoj se predlaže i usvaja plan za proračunsku godinu i projekcije za sljedeće dvije godine. Sukladno odredbama Zakona, proračunski korisnici prihode i primitke, rashode i izdate za 2023. godinu iskazuju na razini skupine (druga razina računskog plana) isto kao i za 2024. i 2025. godinu. Još jedna novost vezana je za usvajanje prijedloga financijskog plana od strane upravljačkih tijela. Naime, čl. 38. stavkom 2, i čl. 39. stavkom 2. novog Zakona o proračunu propisano je da čelnik proračunskog korisnika prje dostave prijedloga financijskog plana nadležnom upravnom tijelu, prijedlog financijskog plana obvezan je uputiti upravljačkom tijelu na usvajanje, ako je primjenjivo, u skladu s aktima kojima je uređen rad proračunskog korisnika.

Vezano za dvojno iskazivanje proračunskih dokumenata u eurima i kunama, u skladu s Uputom o procesu prilagodbe poslovnih procesa subjekata opće države za poslovanje u euru iz lipnja 2022., preporuka je proračunskim korisnicima da u Općem dijelu financijskog plana sažetak Računa prihoda i rashoda i sažetak Računa financiranja iskažu dvojno u kunama i eurima. Međutim, zbog potrebe unosa podataka u kunama, cijeli Financijski plan iskazan je u dvojnoj valuti.

Financijski plan Gimnazije „Matija Mesić“ čine prihodi i primici te rashodi izdaci raspoređeni u programe koji se sastoje od aktivnosti i projekata, a iskazani su prema proračunskim klasifikacijama. Obrazloženje financijskog plana sadrži obrazloženje općeg i posebnog dijela financijskog plana. Obrazloženje općeg dijela financijskog plana proračunskog korisnika JLPRS sadrži:

* Obrazloženje prihoda i rashoda, primitaka i izdataka
* Obrazloženje prenesenog manjka, odnosno viška financijskog plana, u slučaju da je isti planiran.

Opći dio financijskog plana sastoji se od:

|  |  |
| --- | --- |
| Sažetak Raačuna prihoda I rashoda | -ukupni prihodi poslovanja I prihodi od prodaje nefinancijske imovine, ukupni rashodi poslovanja I rashodi za nabavu nefinancijske imovine  -ukupni primici od financijske imovine I zaduživanja I izdaci za financijsku imovinu I otplate zajmova |
| Račun prihoda I rashoda | -ukupni prihodi I rashodi iskazani prema izvorima financiranja I ekonomskoj klasifikaciji na razini skupine  -ukupni rashodi iskazani prema funkcijskoj klasifikaciji |
| Račun financiranja | -Škola nema planirane primitke od financijske imovine I zaduživanja I izdate za financijsku imovinu I otplate zajmova |
| Preneseni višak ili preneseni manjak prihoda nad rashodima | -ako ukupni prihodi I primici nisu jednaki ukupnim rashodima I izdacima, financijski plan sadrži I preneseni višak ili preneseni manjak prihoda nad rashodima |
| Višegodišnji plan uravnoteženja | -Škola nema višegodišnji plan uravnoteženja jer ne planira sukcesivno pokriće gubitka ili sukcesivno trošenje viška prihoda. |

2. RAČUN PRIHODA I RASHODA

Financijski plan Gimnazije „Matija Mesić“ za 2023. godinu planiran je u iznosu od 1.802.081,62 EUR.

Strukturu Financijskog plana čine:

* Prihodi poslovanja: 1.776.731,57 EUR
* Prihodi od prodaje nefinancijske imovine: 0,00 EUR
* Rashodi poslovanja: 1.786.937,95 EUR
* Rashodi za nabavu nefinancijske imovine: 15.143,67 EUR
* Višak iz prethodne godine: 25.350,06 EUR.

2.1. Prihodi

Ukupni prihodi za 2023.g. planirani su u iznosu 1.776.731,57 EUR. Pregled prihoda prema ekonomskoj klasifikaciji na razini skupine daje se u tabličnom prikazu:

|  |  |  |
| --- | --- | --- |
| **Vrsta prihoda** | Iznos (EUR) | Udio prihoda u strukturi ukupnih prihoda |
| **UKUPNI PRIHODI** | **1.776.731,57** | **100,00%** |
| **1.PRIHODI POSLOVANJA** | **1.776.731,57** | **100,00%** |
| a) Pomoći iz inozemstva i od subjekata unutar općeg proračuna | 1.617.758,31 | 91,05% |
| b) Prihodi od upravnih i administrativnih pristojbi, pristojbi po posebnim propisima i naknada | 3.384,43 | 0,19% |
| c) Prihodi od prodaje proizvoda i robe te pruženih usluga i prihodi od donacija | 18.050,30 | 1,02% |
| d) Prihodi iz nadležnog proračuna i od HZZO-a na temelju ugovornih obveza | 137.538,52 | 7,74% |
| **2.PRIHODI OD PRODAJE NEFINANCIJSKE IMOVINE** | **0,00** | **0,00%** |

Ako bismo usporedili Financijski plan za 2023. godinu s prošlogodišnjim, financijskim planom za 2022., indeks kretanja prihoda dajemo u nastavku:

|  |  |  |  |  |
| --- | --- | --- | --- | --- |
| **A. RAČUN PRIHODA I RASHODA** | **PLAN ZA 2022.** | | **FINANCIJSKI PLAN 2023.** | INDEKS |
| **NAZIV** | **KN** | **EUR** | **EUR** | 6/4 |
| **1** | **4** | **5** | **7** | 13 |
| **RASHODI POSLOVANJA** | 13.138.784,00 | 1.743.816,31 | 1.786.937,95 | 102,47 |
| **RASHODI ZA NEFINANCIJSKU IMOVINU** | 236.800,00 | 31.428,76 | 15.143,67 | 48,18 |

Prema izvorima financiranja, prihodi za 2022.g. planirani su kako slijedi:

|  |  |
| --- | --- |
| Naziv prihoda | Iznos (EUR) |
| Opći prihodi i primici – županijski proračun | 137.538,52 |
| Vlastiti prihodi | 10.086,93 |
| Prihodi za posebne namjene | 3.384,43 |
| Pomoći | 1.617.758,31 |
| Donacije | 7.963,37 |
| **Ukupno** | **1.776.731,57** |

Prihodi za 2024. i 2025. godinu planirani su na bazi planiranih rashoda za 2024. i 2025.g obzirom da se ne planira preneseni rezultat za projekcijske godine.

2.1.1. Prihodi poslovanja

Prihodi poslovanja za 2023.g. planirani su u iznosu od 1.776.731,57 EUR.

*Prihodi iz inozemstva i od subjekata unutar općeg proračuna* planiraju se u iznosu od 1.617.758,31 EUR i u strukturi ukupnih prihoda čine 91,05%. Najvećim dijelom odnose se na pomoći proračunskim korisnicima iz proračuna koji im nije nadležan, a riječ je sredstvima planiranim za financiranje rashoda za zaposlene koji se isplaćuju iz državnog proračuna.

*Prihodi od upravnih i administrativnih pristojbi, pristojbi po posebnim propisima i naknada* planiraju se u iznosu oD 3.384,43 EUR, a u strukturi ukupnih prihoda čine 0,19%. Riječ je o prihodima po posebnim propisima koji se odnose na ostale nespomenute prihode, a koje najvećim dijelom čine prihodi od sufinanciranja ekskurzija, prihode od uplata ovjera svjedodžbi te raznih refundacija.

*Prihodi od prodaje proizvoda i robe te pruženih usluga i prihodi od donacija* planiraju se u iznosu od 18.050,30 EUR i u strukturi ukupnih prihoda čine 1,02%. Stjecanje i naplata prihoda od prodaje proizvoda i robe te pruženih usluga uređena je Pravilnikom o stjecanju i korištenju vlastitih prihoda ostvarenih obavljanjem poslova na tržištu Gimnazije „Matija Mesić“, a riječ je o prihodima od najma školskog prostora. Prihodi od donacija obuhvaćaju donacije od fizičkih i pravnih osoba izvan općeg proračuna i čine manji dio u skupini koja je predmetom opisa.

*Prihodi iz nadležnog proračuna i od HZZO-a na temelju ugovornih obveza* planirani su u iznosu od 137.538,52 EUR i čine 7,74 ukupnih prihoda. Ostvaruju se iz županijskog proračuna temeljem Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba srednjih škola u 2022. godini na području Brodsko-posavske županije, a koriste se za pokriće rashoda za redovno poslovanje.

2.1.2. Prihodi od prodaje nefinancijske imovine

Prihodi od prodaje nefinancijske imovine nisu planirani financijskim planom za razdoblje 2023.-2025.g.

2.2. Rashodi

Ukupni rashodi za 2023.g. planirani su u iznosu 1.802.081,62 EUR. Pregled rashoda prema ekonomskoj klasifikaciji na razini skupine daje se u tabličnom prikazu:

|  |  |  |
| --- | --- | --- |
| **Vrsta rashoda** | Iznos | Udio rashoda u strukturi ukupnih rashoda |
| **UKUPNI RASHODI (1+2)** | **1.802.081,62** | **100,00%** |
| **1.RASHODI POSLOVANJA** | **1.786.937,96** | **99,16%** |
| a) rashodi za zaposlene | 1.598.699,32 | 88,71% |
| B) materijalni rashodi | 184.774,57 | 10,25% |
| c) financijski rashodi | 3.464,07 | 0,19% |
| **2.RASHODI ZA NABAVU NEFINANCIJSKE IMOVINE** | **15.143,67** | **0,84%** |
| a) Rashodi za nabavu proizvedene dugotrajne imovine | 14.466,79 | 0,80% |
| b) Rashodi za dodatna ulaganja na nefinancijskoj imovini | 676,89 | 0,04% |

Rashodi za 2024. i 2025. godinu planirani su u istom opsegu kao i 2023. godina.

2.2.1. Rashodi poslovanja

Rashodi poslovanja za 2023.g. planirani su u iznosu od 1.786.937,96 EUR.

*Rashodi za zaposlene* planirani su u ukupnom iznosu od 1.598.699,32 EUR i u strukturi ukupnih rashoda čine najznačajniji udio od čak 88,71%. U ovoj skupini rashoda planirane su bruto plaće zaposlenika, ostali rashodi za zaposlene te doprinosi na plaću. Promatrajući navedene rashode po izvorima financiranja, najveći dio rashoda financira se iz državnog proračuna, a preostali dio planira se osigurati iz vlastitih prihoda i pomoći, a riječ je o prekovremenom radu za vrijeme zakupa prostora te rashodima za zaposlene temeljem sudskih presuda.

*Materijalni rashodi* planirani su u ukupnom od iznosu od 184.774,57 EUR i u strukturi ukupnih rashoda čine 10,25%, a obuhvaćaju rashode za potrebe redovnog poslovanja koji se najvećim dijelom financiraju iz županijskog proračuna. Navedena skupina rashoda obuhvaća rashode za nabavu uredskog materijala, naknade za prijevoz zaposlenih, stručno usavršavanje zaposlenih, službena putovanja zaposlenih, energiju, materijal i sirovine, tekuće i investicijsko održavanje, sitni inventar, rashode za usluge telefona, pošte i prijevoza, promidžbe i informiranja, zdravstvene, računalne i ostale usluge, intelektualne usluge, premije osiguranja, reprezentaciju i članarine.

*Financijski rashodi* planirani su u iznosu od 3.464,07 EUR i u ukupnoj strukturi rashoda čine 0,19%. Riječ je zateznim kamata koje nastaju zbog kašnjenja u plaćanju materijalnih obveza te uslijed neisplata razlika plaća po sudskim presudama.

2.2.2. Rashodi za nabavu nefinancijske imovine

Rashodi za nabavu nefinancijske imovine planirani su u iznosu 15.143,67 EUR.

*Rashodi za nabavu proizvedene dugotrajne imovine* planirani su u iznosu od 14.466,79 EUR, a odnose na opremanje školskog prostora za obavljanje redovne djelatnosti proračunskog korisnika (srednjoškolskog obrazovanja) te za pružanje usluga koje imaju obilježje gospodarske djelatnosti (zakupa). Navedeni rashodi planiraju se najvećim dijelom realizirati iz izvora Vlastiti prihodi.

*Rashodi za dodatna ulaganja na nefinancijskoj imovini* planiraju se u iznosu od 676,89 EUR, a riječ je o dodanim ulaganjima na računalnoj opremi te se planiraju financirati iz izvora Vlastiti prihodi.

2.3. Preneseni rezultat

Višak/manjak iz prethodne(ih) godine koji će se pokriti/rasporediti iznosi 25.350,06 EUR, a riječ je o višku iz prethodne godine. Procijenjeni višak prihoda planira se rasporediti u potpunosti u 2023.g.

3. RAČUN FINANCIRANJA

U Računu financiranja nisu planirani primici od financijske imovine i zaduživanja te izdaci za financijsku imovinu i za otplatu kredita i zajmova.

**OBRAZLOŽENJE POSEBNOG DIJELA FINANCIJSKOG PLANA ZA**

**2023. GODINU I PROJEKCIJA ZA 2024. I 2025. GODINU**

Čl. 36. Zakona o proračunu propisano je da se obrazloženje posebnog dijela financijskog plana sastoji od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja i godišnjeg plana rada. Rashodi i izdaci iskazani su po izvorima financiranja i ekonomskoj klasifikaciji na razini skupine, raspoređeni u programe koji se sastoje od aktivnosti i projekata.

Proračunske klasifikacije propisuje Pravilnik o proračunskim klasifikacijama. Programska klasifikacija uspostavlja se definiranjem programa, aktivnosti i projekata, a kod državnog proračuna i proračuna jedinica lokalne i područne (regionalne) samouprave i definiranjem glavnih programa.

Glavni program sastoji se od programa usmjerenih ispunjenju ciljeva iz Strategije Vladinih programa za trogodišnje razdoblje odnosno strateških dokumenata jedinica lokalne i područne (regionalne) samouprave. Gimnazija je dio jednog **glavnog programa**:

**A05 OBRAZOVANJE, ŠPORT I KULTURA**.

Program je skup neovisnih, usko povezanih aktivnosti i projekata usmjerenih ispunjenju zajedničkog cilja. Gimnazija ima jedan **program**: **6000 Odgoj i obrazovanje** koji je dio glavnog program A05 Obrazovanje, šport i kultura.

Prema navedenom Pravilniku, program se sastoji od jedne ili više aktivnosti i/ili projekata, a aktivnost i projekt pripadaju samo jednom programu. Unutar programa 6000 Odgoj i obrazovanje Gimnazija ima sljedeće aktivnosti i projekte:

* Aktivnost **A600004 Srednje školstvo**
* Aktivnost **A600007 Financiranje iznad minimalnog standarda-srednje školstvo**
* Aktivnost **A600014 Projekt „Školska shema“**
* Aktivnost **A600015 Projekt „Eureka“** i
* Kapitalni projekt **K600005 Ulaganja u srednje škole**.

Aktivnost je dio programa za koji nije unaprijed utvrđeno vrijeme trajanja, a u kojem su planirani rashodi i izdaci za ostvarivanje ciljeva utvrđenih programom.

Projekt je dio programa za koji je unaprijed utvrđeno vrijeme trajanja, a u kojem su planirani rashodi i izdaci za ostvarivanje ciljeva utvrđenih programom. Projekt se planira jednokratno, a može biti tekući ili kapitalni.

Nadležni razdjel Brodsko-posavske županije utvrđuje programe i zajedničke aktivnosti i projekte za proračunske korisnike iz svoje nadležnosti.

Sve aktivnosti i projekte razdjel grupira u programe, a zatim programe, aktivnosti i projekte prijavljuje upravnom tijelu za financije Brodsko-posavske županije.

O utvrđenoj programskoj klasifikaciji razdjeli obavještavaju proračunske korisnike iz svoje nadležnosti.

**PROGRAM 6000 ODGOJ I OBRAZOVANJE**

Gimnazija „Matija Mesić“ uključena je u jedan program, brojčane oznake 6000, naziva Odgoj i obrazovanje koji je dodijelio nadležni razdjel Brodsko-posavske županije. Riječ je o programskoj klasifikaciji unutar koje se ostvaruju aktivnosti, podprogrami i projekti definirani Školskim kurikulumom za svaku školsku godinu.

Cilj glavnog programa je stjecanje trajnog i primjenjivog znanja, omogućiti učenicima osobni razvoj te ih osposobiti za cjeloživotno učenje.

Vizija Škole je sretna i zadovoljna zajednica koja uči i učeći se mijenja i razvija.

Pored redovne nastave održala se i dodatna i fakultativna nastava te dopunska nastava.

Pokazatelji uspješnosti predstavljaju podlogu za mjerenje učinkovitosti provedbe programa:

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2023.) | Indeks |
| Povećanje broja djelatnika uključenih u stručna usavršavanja | Nastavnike se potiče na razvoj stručnih kompetencija | Broj | 72 | Škola | 70 | 97,22 |
| Povećanje broja učenika uključenih u natjecanja | Učenike se potiče na izražavanje sposobnosti za pojedina područja | Broj | 202 | Škola | 300 | 148,52 |
| Povećanje broja sudjelovanja na državnim natjecanjima | Učenike se potiče na izražavanje sposobnosti i vrednuje rad nastavnika | Broj | 15 | Škola | 15 | 100 |
| Povećanje broja sudjelovanja na međunarodnim natjecanjima | Učenike se potiče na razvoj jezičnih kompetencija te razvoj strukovnih kvalifikacija | Broj | 0 | Škola | 5 | - |
| Povećanje broja školskih priredbi/manifestacija | Učenike se potiče na izražavanje kreativnosti | Broj | 20 | Škola | 20 | 100 |

Aktivnost A600004 Srednje školstvo

Za ovu aktivnost na bazi godine planirana su sredstva u iznosu od 137.538,52 EUR i to iz nadležnog proračuna. Sve podaktivnosti financiraju se iz jednog izvora, opći prihodi i primici (5.2. Decentralizirana sredstva). Zbog troškova koji su veći od očekivanih uslijed visokih stopa inflacije, odnosno povećanih cijena pojedinih proizvoda, visokih troškova energije te znatno većih rashoda za naknade za dolazak i odlazak s posla uslijed donošenja novog Temeljnog kolektivnog ugovora za službenike i namještenike u javnim službama u svibnju 2022. godine kojim je povećana cijena naknade po prijeđenom kilometru za one zaposlenike koji ostvaruju pravo na isplatu naknade troška prijevoza po kilometrima zbog neorganiziranog javnog prijevoza, biti će potrebno voditi računa o racionalizaciji ostalih troškova.

Kroz aktivnost Srednje obrazovanje planiraju se ostvariti sljedeći ciljevi:

* Osigurati stalno stručno usavršavanje nastavnika (seminari, stručni skupovi, aktivi) čime se podiže kvaliteta nastave na višu razinu;
* Učenici su poticani na izražavanje kreativnosti, talenata i sposobnsti kroz uključivanje u slobodne aktivnosti, natjecanja i druge školske projekte, priredbe i manifestacije;
* Osiguranje optimalnih materijalno-tehničkih uvjeta za kvalitetan i učinkovit odgojno-obrazovni rad
* Racionalno raspolaganje sredstvima na način da su osigurani minialni standardi potrebni za redovno poslovanje.

Aktivnost A600007 Financiranje iznad minimalnog standarda

Ciljevi aktivnosti Financiranje iznad minimalnog standarda su višestruki obzirom da navedena aktivnost sadrži niz podaktivnosti kojima se ostvaruje vizija i misija škole. Kroz ovu aktivnost ostvaruju se ciljevi koji su zadani za aktivnost obavljanja gospodarske djelatnosti (zakupa poslovnog prostora), a temeljni je poboljšanje učeničkog standarda, ostvarivanje prihoda koji se troše za posebne namjene, a najčešće sufinanciranje troškova učenika za održavanje izvanučionične nastave te izvannastavnih aktivnosti. Osim navedenog, ova aktivnost sadrži i rashode za zaposlene koji obuhvaćaju plaće za redovan rad, plaće po sudskim presudama te ostale rashode za zaposlene koji proizlaze iz Temeljnog kolektivnog ugovora za službenike i namještenike u javnim službama. Naposljetku, aktivnost sadrži i plan ostvarivanja rashoda koji se financiraju iz tekućih donacija fizičkih i pravnih osoba, a sukladno važećim internim aktima Gimnazije.

Podaktivnost A60000701 – EU projekt Erasmus+ „True colors“

Sukladno Pravilniku, za potrebe analitičkog praćenja projekata koji se financiraju iz EU fondova, Gimnazija ima podaktivnost A60000701 kojom prati planiranje i izvršenje ciljeva projekta True colors. Ciljevi aktivnosti propisani su Školskim kurikulumom za 2022/23. godinu, a planiraju se provesti preostale 3 mobilnosti učenika i nastavnika.

Podaktivnost A60000702 – Projekt „Provedba preventivnog projekta Zdravlje za sve“

Planirano je financiranje projekta iz Ministarstva znanosti i obrazovanja unutar izvora 5.2. Pomoći, a planira se ostvariti u maksimalnom iznosu od 3.981,68 EUR. Od značajnijih stavaka nabave možemo istaknuti prihometrijske instrumente i izdaci za edukaciju učenika i nastavnika.

Podaktivnost A60000703 – Projekt izvannastavne aktivnosti „Natječaj za kratku priču – Razotrivanje“

Planirano je financiranje projekta iz Ministarstva znanosti i obrazovanja unutar izvora 5.2. Pomoći, a planira se ostvariti u maksimalnom iznosu od 3.981,68 EUR. Sukladno ostvarenim sredstvima prilagodit će se i planirana nabava (tisak zbirke, medijska popraćenost, edukacije i sl.)

Aktivnost A600014 Projekt „Školska shema“

Projekt „Školska shema“ nije planiran u razdoblju 2023. godinu i projekcijama za 2024. i 2025. godinu.

A600015 Projekt „Eureka“

Projekt „Eureka“ nije aktivan u planiranom razdoblju.

Kapitalni projekt K600005 Ulaganja u srednje škole

U 2023. godini Gimnazija nema planiranih kapitalnih projekata koji se financiraju iz decentraliziranih sredstava.

Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

mr. sc. Andrijana Nemet-Kosijer